KALVELIŲ FILIALO PIRTIES REMONTO DARBAI
SUTARTIS 

202.... m. ......... mėn.    Nr. 
Aknystos

Aknystos socialinės globos namai, juridinio asmens kodas 190791444, buveinės adresas Miško g. 2 Aknystų k., Debeikių sen., Anykščių r., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Arūno Kiaušo, veikiančio pagal įstaigos nuostatus (toliau – Užsakovas), 
ir 
................, juridinio asmens kodas ........................ , buveinės adresas ................., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus  ............................... veikiančio pagal įmonės įstatus, (toliau – Rangovas), toliau kartu vadinamos Šalimis, o kiekviena atskirai – Šalimi, sudarė šią darbų viešojo pirkimo – pardavimo sutartį (toliau – Sutartis) ir susitarė dėl toliau išvardintų sąlygų.

1. SUTARTIES OBJEKTAS
1.1. Šia Sutartimi Rangovas įsipareigoja savo jėgomis, medžiagomis, įranga ir rizika per Sutartyje nustatytą terminą atlikti Patalpų remonto darbus (toliau – Darbai), o Užsakovas įsipareigoja priimti laiku ir tinkamai atliktus Darbus bei apmokėti už juos Sutartyje nustatytomis sąlygomis ir tvarka. Techninė specifikacija pateikta Sutarties 2 Priede.

2. KAINODAROS TAISYKLĖS, KAINA
2.1. Šiai Sutarčiai taikoma fiksuoto įkainio kainodara, kaip ji apibrėžta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija) patvirtintoje Kainodaros taisyklių nustatymo metodikoje (toliau – Kainodaros taisyklės). Sutarties objekto kiekis, nurodytas sutarties 1 priede: „Rangovo pasiūlymo įkainiai“ yra preliminarus (gali didėti ir/ar mažėti), kurio Užsakovas neįsipareigoja viso įsigyti. Sutarties metu bus perkama pagal Užsakovo faktinį poreikį, neviršijant sutarties maksimalios vertės.
2.2. Maksimali Sutarties vertė Eur su PVM – ......... Eur (...................). Sutarties  vertė Eur be PVM yra ................... (....................). PVM 21 proc. yra ......... Eur (.....................). Darbų įkainiai pateikti Sutarties 1 Priede.
2.3. Į Sutarties įkainius yra įskaičiuoti visi mokesčiai (išskyrus PVM) ir visos Rangovo tiesioginės ir netiesioginės išlaidos, apimančios viską, ko reikia visiškam ir tinkamam Sutarties įvykdymui (darbo užmokesčio ir su juo susiję mokesčiai, statybos produktų ir įrengimų, mechanizmų sąnaudos, pridėtinės, pelno ir kitos išlaidos). Sutarties įkainiai be PVM nebus keičiama pasikeitus kainų lygiui. 

3. MOKĖJIMO TVARKA
3.1. Su Rangovu atsiskaitoma už tinkamai ir laiku atliktus Darbus per 30 (trisdešimt) kalendorinių dienų nuo atliktų Darbų priėmimo – perdavimo akto pasirašymo ir PVM sąskaitos – faktūros gavimo apmokėjimui dienos. 
3.2. Atsiskaitant už Darbus taikomas tuo metu galiojantis PVM tarifas, atskiras Šalių susitarimas prie Sutarties dėl PVM pasikeitimo nereikalingas.
3.3. Jeigu tai privalu pagal Lietuvos Respublikos pridėtinės vertės mokesčio įstatymo 96 straipsnio nuostatas, Darbams gali būti taikomas atvirkštinis PVM apmokestinimo mechanizmas, pagal kurias PVM išskaityti ir sumokėti į biudžetą prievolė pereina Užsakovui.
3.4. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Išlaidas, susijusias su atsiskaitymo dokumentų pateikimu per informacinę sistemą „SABIS“, apmoka Rangovas.
3.5. Atsiskaitoma eurais mokėjimo pavedimu į Rangovo Sutartyje nurodytą sąskaitą. Mokėjimas laikomas įvykdytu, kai pinigai patenka į Rangovo Sutartyje nurodytą sąskaitą.
3.6. Užsakovas turi teisę sulaikyti mokėjimą, jeigu: 
3.6.1. po atliktų Darbų perdavimo – priėmimo akto pasirašymo dienos paaiškėja atliktų Darbų trūkumai, jeigu jų nebuvo įmanoma pastebėti Darbų perdavimo – priėmimo metu;
3.6.2. po atliktų Darbų perdavimo – priėmimo akto pasirašymo dienos paaiškėja, kad Užsakovui padaryti tiesioginiai nuostoliai dėl Rangovo kaltės (pvz. sugadintas Užsakovo turtas, pažeistos komunikacijos, tinklai ir pan.). Šiuo atveju negali būti sulaikyta daugiau mokėtinų sumų, negu gali reikėti tiesioginiams Užsakovo nuostoliams padengti.
3.6.3. Pagal Rangovo pateiktą sąskaitą Užsakovas gali sumokėti avansą iki 30% nuo sąmatinės darbų vertės. Remonto darbus Užsakovas finansuoja tarpiniais mokėjimais, vykdomais pasibaigus kalendoriniam mėnesiui pagal atliktų per praėjusį kalendorinį mėnesį darbų perdavimo-priėmimo aktus (pažymos apie atliktų darbų išlaidas ir vertę).

4. ŠALIŲ TEISĖS IR PAREIGOS
4.1. Rangovas įsipareigoja:
4.1.1. laiku pradėti, tinkamai ir kokybiškai vykdyti, laiku užbaigti ir perduoti Užsakovui visus Sutartyje numatytus Darbus;
4.1.2. nepradėti jokių papildomų Darbų negavus Užsakovo leidimo. Užsakovas turi teisę nemokėti už papildomus Darbus, jeigu Rangovas juos atliko be išankstinio Užsakovo sutikimo;
4.1.3. vykdydamas Darbus laikytis Lietuvos Respublikos statybos įstatymo, Statybos techninių reglamentų ir kitų privalomų Darbų atlikimą reglamentuojančių teisės aktų reikalavimų;
4.1.4. jeigu Rangovo teisė verstis atitinkama veikla nebuvo tikrinama ar tikrinama ne visa apimtimi, Rangovas įsipareigoja užtikrinti, kad Sutartyje numatytus Darbus vykdys tik tokią teisę turintys asmenys;
4.1.5. pasitelkti kvalifikuotą, įgudusį ir turintį patirties atitinkamam Darbų vykdymui personalą. Užsakovas turi teisę pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, vengia bendradarbiauti su Užsakovu, nesugeba laikytis Sutarties sąlygų arba savo elgesiu kelia grėsmę saugai ir sveikatai darbe. Rangovas privalo nedelsdamas pakeisti Užsakovo nurodytus darbuotojus tinkamais;
4.1.6. savo sąskaita apsirūpinti medžiagomis, visais prietaisais, įrengimais, instrumentais, kurie reikalingi Darbų atlikimui. 
4.1.7. garantuoti objekte darbų saugą, priešgaisrinę ir aplinkos apsaugą, eismo saugumą, aplinkos ekologinę apsaugą;
4.1.8. Darbų vykdymui naudoti tik naujas, nenaudotas ir kokybiškas, Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrengimus, atsakyti už visus savo veiklos veiksmus ir statybos darbų metodų tinkamumą, patikimumą;
4.1.9. Darbų vykdymo metu nepažeisti šalia darbų zonos esančių komunikacijų, pastatų konstrukcijų, apdailos bei kito Užsakovo turto. Vykdytojas, pažeidęs komunikacijas, pastato konstrukcijas, apdailą bei kitą Užsakovo turtą, turi per su Užsakovu suderintą terminą ištaisyti trūkumus ir (ar) atlyginti žalą, jeigu trūkumų neįmanoma ištaisyti;
4.1.10. vykdant Darbus imtis visų būtinų atsargumo priemonių, kad Rangovo įrenginiai ir personalas būtų tik Darbų atlikimo vietoje ar kitose patalpose/vietose, kurias Užsakovas suteikia Rangovui persirengimui, sandėliavimui ar administracinėms reikmėms. Už daiktų, administracinių reikmenų ir kito inventoriaus, esančio patalpose, kurias Užsakovas suteikia Rangovui, sandėliavimą ir saugumą atsako Rangovas.
4.1.11. išvežti perteklines medžiagas ir nereikalingus Rangovo įrenginius;
4.1.12. savo lėšomis atlikti Darbų garantinį aptarnavimą (reikiamų medžiagų nupirkimą, pakeitimą ir pan.) bei teikti konsultacijas Užsakovui su Darbais susijusiais klausimais viso garantinio laikotarpio metu;
4.1.13. Darbų priėmimo – perdavimo ar garantinio laikotarpio metu, nustačius Darbų kokybės trūkumus, savo sąskaita per Užsakovo nurodytą protingą terminą pašalinti nurodytus trūkumus. Negalint trūkumų pašalinti savo jėgomis, privalo pasitelkti trečiųjų asmenų pagalbą ir už tai apmokėti savo sąskaita; 
4.1.14. Darbų atlikimo vietą paženklinti įspėjamaisiais ženklais, nekelti pavojaus Užsakovo personalui ir tretiesiems asmenims; 
4.1.15. laiku ir tinkamai informuoti Užsakovą apie pristatytas medžiagas ar atliktus Darbus bei pateikti Užsakovui atliktų Darbų perdavimo-priėmimo aktus; 
4.1.16. vykdyti visus teisėtus ir neprieštaraujančius Sutarties nuostatoms Užsakovo nurodymus.
4.2. Užsakovas įsipareigoja:
4.2.1. užtikrinti Rangovui galimybę laisvai ir saugiai patekti į Darbų atlikimo vietą per visą Sutarties galiojimo laiką;
4.2.2. suteikti Rangovui visą turimą informaciją ir/ar dokumentus, kurie reikalingi šiai Sutarčiai vykdyti. Sutartį įvykdžius, Užsakovo reikalavimu visi dokumentai grąžinami Užsakovui. Dokumentų perdavimas įforminamas raštu;
[bookmark: OLE_LINK38][bookmark: OLE_LINK39]4.2.3. bendradarbiauti su Rangovu parenkant medžiagas, gaminius bei vykdant Darbus;
4.2.4. apmokėti Rangovui už laiku ir tinkamai atliktus Darbus.
[bookmark: _Ref29465403][bookmark: OLE_LINK3][bookmark: OLE_LINK4]4.2.5. Užsakovas turi teisę reikalauti, kad Rangovas Darbus vykdytų vadovaudamasis Sutarties nuostatomis bei kitais teisės aktais. Jeigu Rangovas nesilaiko šių reikalavimų ir/ar Rangovo prisiimtų įsipareigojimų, Užsakovas turi teisę raštu reikalauti šalinti trūkumus, atlyginti tiesioginius nuostolius, atsiradusius dėl netinkamo Sutarties vykdymo, taip pat nemokėti už netinkamai atliktus Darbus arba pašalinti trūkumus trečiųjų asmenų pagalba Rangovo sąskaita. 
4.2.6. Užsakovas turi teisę nemokėti už nekokybiškai atliktus Darbus, arba atsiradus trūkumų, defektų ir (ar) netikslumų, kurie turi tiesioginės įtakos tolesnei Darbų eigai (kurių neištaisius tolesnių Darbų atlikimas nėra galimas), sustabdyti Darbų atlikimą iki trūkumai, defektai ir (ar) netikslumai bus pašalinti. Užsakovui sustabdžius Darbų vykdymą šiame Sutarties punkte nurodytomis aplinkybėmis, Darbų atlikimo terminas nėra stabdomas.
4.2.7. Užsakovas įsipareigoja pasirašyti Darbų priėmimo – perdavimo aktą per 5 (penkias) darbo dienas nuo jo gavimo, jei Rangovas tinkamai, laikydamasis Sutartyje ir jos prieduose nustatytų reikalavimų, atliko Sutartyje nurodytus Darbus. 
4.3. Šalys turi ir kitas šioje Sutartyje numatytas teises bei pareigas.

5. DARBŲ ATLIKIMO TERMINAI. DARBŲ ATLIKIMAS IR PERDAVIMAS
5.1. Darbų atlikimo terminas – per 5 (penkis) mėnesius  nuo Sutarties įsigaliojimo dienos. 
5.2. Rangovas privalo visus Darbus, kurie bus paslėpti kitais darbais ir konstrukcijomis (vadinamuosius „paslėptus darbus“), pateikti Užsakovo priėmimui (jeigu tokie bus), įspėjęs jį apie tai mažiausiai prieš 1 (vieną) darbo dieną.
5.3. Darbai laikomi baigtais, kai atlikti visi Sutartyje nurodyti Darbai, atlikti baigiamieji bandymai (jeigu tokie reikalingi), ištaisyti defektai ir pasirašytas Darbų perdavimo – priėmimo aktas.
5.4. Rangovas užtikrina, kad per visą garantinį laiką atlikti Darbai atitiks normatyvinių dokumentų ir šios Sutarties nustatytus reikalavimus bei rodiklius. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus savo sąskaita ir rizika, jeigu tie Darbai susiję su Sutarties sąlygų neatitinkančių medžiagų naudojimu, netinkama atliktų Darbų kokybe arba bet kurio sutartinio Rangovo įsipareigojimo neįvykdymu.
5.5. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo – priėmimo, privalo apie juos nedelsiant pranešti Rangovui.
5.6. Rangovas įsipareigoja per Užsakovo nustatytą protingą terminą pašalinti nustatytus trūkumus savo sąskaita. Garantinis terminas sustabdomas tiek laiko, kiek objektas negalėjo būti naudojamas dėl nustatytų trūkumų, už kuriuos atsako Rangovas.
5.7. Garantijos terminas pradedamas skaičiuoti nuo Darbų priėmimo – perdavimo akto pasirašymo momento;
5.7.1. 5 (penkeri) metai – objekto atviroms konstrukcijoms ir kitiems Darbams;
5.7.2. 10 (dešimt) metų – objekto paslėptiems elementams; 

6. ŠALIŲ ATSAKOMYBĖ
6.1. Kadangi Užsakovui yra svarbus Darbų atlikimo terminas, Rangovui laiku ir tinkamai neatlikus Darbų per Sutartyje nustatytą terminą, Užsakovas turi teisę taikyti 5 (penkių) proc. dydžio baudą nuo pradinės Sutarties vertės. 
6.2. Užsakovas turi teisę netesybas išskaičiuoti iš Rangovui pagal Sutartį mokėtinų sumų.
[bookmark: OLE_LINK34][bookmark: OLE_LINK35]6.3. Užsakovui laiku nesumokėjus už laiku ir tinkamai atliktus Darbus, Rangovui pareikalavus, Užsakovas už kiekvieną uždelstą dieną turi sumokėti Rangovui 0,02 proc. dydžio delspinigius nuo laiku nesumokėtos sumos.
6.4. Netesybų sumokėjimas neatleidžia Šalies nuo pareigos vykdyti šia Sutartimi prisiimtus įsipareigojimus.
6.5. Užsakovas gali Rangovui mokėti avansą, bet ne didesnį kaip 30% nuo bendros sutarties sumos.


7. NENUGALIMA JĖGA
7.1. Nė viena Šalis nėra laikoma pažeidusia šią Sutartį arba nevykdančia savo įsipareigojimų pagal šią Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. Nenugalimos jėgos (force majeure) aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei Atleidimo nuo atsakomybės esant nenugalimos jėgos (force majeure) aplinkybėms taisyklėse (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”).

8. GINČŲ SPRENDIMO TVARKA
8.1. Sutartis aiškinama, visi joje neaptarti klausimai ir visi ginčai, kylantys iš Sutarties ar su ja susiję, sprendžiami remiantis Lietuvos Respublikos teise. 
8.2. Visi ginčai, kylantys iš Sutarties ar su ja susiję, sprendžiami derybų būdu. Jei Šalims nepavyksta išspręsti ginčo derybų būdu, ginčas sprendžiamas kompetentingame Lietuvos Respublikos teisme. Teritorinis teismingumas nustatomas pagal Užsakovo buveinės vietą. 

[bookmark: OLE_LINK13]9. SUTARTIES KEITIMAS IR NUTRAUKIMAS
[bookmark: part_c263b6eacc614a55a6bf3f5235def46e][bookmark: OLE_LINK14]9.1. Sutarties sąlygos gali būti keičiamos tik vadovaujantis Lietuvos Respublikos viešųjų pirkimų įstatymo (toliau – VPĮ) 89 straipsniu.
[bookmark: OLE_LINK15][bookmark: OLE_LINK16][bookmark: OLE_LINK55]9.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui. 
9.3. Sutartis gali būti nutraukta bet kuriuo metu bendru Sutarties Šalių susitarimu.
9.4. Sutartis gali būti nutraukta vienos iš Šalių iniciatyva prieš ne mažiau kaip 7 (septynias) kalendorines dienas raštu informavus kitą Šalį, jei:
9.4.1. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
9.4.2. keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
9.4.3. kita Šalis nevykdo ar netinkamai vykdo savo sutartinius įsipareigojimus ir tai yra esminis Sutarties pažeidimas.
9.4.4. kitais Sutartyje numatytas atvejais.
9.5. Nustatant, ar Sutarties pažeidimas yra esminis, ar ne, vadovaujamasi Lietuvos Respublikos civilinio kodekso 6.217 straipsnio nuostatomis. Šalys žino ir supranta, kad jei Sutartis bus nutraukta dėl Rangovo esminio Sutarties pažeidimo, Užsakovas, vadovaudamasis VPĮ 91 straipsnio 1 dalimi, privalės viešai paskelbti apie Sutarties neįvykdymą ar netinkamą įvykdymą. Esminiu Sutarties pažeidimu bet kokiu atveju bus laikomi šie atvejai:
9.5.1. Rangovo sutartinių prievolių įvykdymo terminų nesilaikymas (pvz., jei Rangovas neatlieka Darbų ir (ar) neištaiso Darbų trūkumų per Sutartyje nustatytą terminą ir pan.);
9.5.2. jei Sutartis nutraukiama Užsakovo iniciatyva dėl Sutarties 9.4. p. numatytais atvejais;
9.5.3. kiti Sutartyje numatyti atvejai.
9.6. Užsakovas turi teisę vienašališkai nutraukti Sutartį prieš ne mažiau kaip 7 (septynias) kalendorines dienas raštu informavęs Rangovą:
9.6.1. jei Sutarties vykdymo metu paaiškėja, jog Rangovas yra nepatikimas bei nekompetentingas atlikti Darbus, t. y. atliktų Darbų kokybė neatitinka Sutartyje nustatytų reikalavimų ir po Užsakovo pranešimo/pretenzijos apie tai Rangovui, pastarasis per Užsakovo nurodytą terminą nepašalina Darbų trūkumų arba pašalina netinkamai;
9.6.2. jei Užsakovas dėl kompetentingų institucijų sprendimo netenka leidimo atlikti Darbus;
9.6.3. jei Užsakovas negauna finansavimo ir/ar neturi lėšų apmokėti už atliktus Darbus;
9.6.4. VPĮ 90 straipsnyje ir kitais Sutartyje nustatytais atvejais.
9.7. Rangovas turi teisę vienašališkai nutraukti Sutartį prieš ne mažiau kaip 7 (septynias) kalendorines dienas raštu informavęs Užsakovą:
9.7.1. jei Užsakovas ilgiau kaip 30 (trisdešimt) kalendorinių dienų neapmoka už laiku ir tinkamai atliktus Darbus;
9.7.2. kitais Sutartyje numatytais atvejais.
9.8. Sutarties nutraukimas nepanaikina Užsakovo pareigos atsiskaityti už iki Sutarties nutraukimo laiku ir tinkamai atliktus Darbus.

10. BAIGIAMOSIOS NUOSTATOS  
10.1. Sutartis įsigalioja, kai Sutartį pasirašo abi Sutarties Šalys, ir galioja iki visiško sutartinių įsipareigojimų įvykdymo dienos. 
10.2. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
	
	Užsakovo atstovas,
 atsakingas už Sutarties vykdymą
	Rangovo atstovas,
 atsakingas už Sutarties vykdymą

	Pareigos
	Direktoriaus pavaduotojas ūkio reikalams
	

	Vardas, pavardė
	Rimantas Dikčius
	

	Telefonas
	+37068249456
	

	El. paštas
	
	


10.4. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 kalendorines dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
10.5. Užsakovo paskirtas už Sutarties ir jos pakeitimų viešinimą atsakingas asmuo vyr. finansininko pavaduotoja tel. 069482712, el.p. arune.kauliniene@aknystossgn.lt.
10.6. Sutartis sudaryta lietuvių kalba. Sutartis pasirašoma kvalifikuotu elektroniniu parašu, atitinkančiu teisės aktų reikalavimus..
10.7. Šią Sutartį sudaro Sutartis ir jos priedai:
[bookmark: OLE_LINK12][bookmark: OLE_LINK48]10.7.1. Sutarties priedas Nr. 1. Rangovo pasiūlymas ir lokalinė sąmata;
10.7.2. Sutarties priedas Nr. 2. Techninė specifikacija;


11. Šalių rekvizitai ir parašai:

	UŽSAKOVAS
	
	RANGOVAS

	Aknystos socialinės globos namai
	
	...............................

	Miško g. 2, Aknystų k., Debeikių sen., Anykščių r.
	
	

	Įstaigos kodas 190791444
	
	Įmonės kodas 

	PVM mokėtojo kodas nėra	
	
	PVM mokėtojo kodas

	AB Luminor bankas
	
	Bankas 

	A/s. Nr. LT904010041600010076
	
	A/s. Nr. 

	Tel. (0 446) 62700
	
	Tel. +37

	El. p. aknysta.sekretore@aknystossgn.lt  
	
	El. p. 

	
	
	

	Direktorius
Arūnas Kiaušas

